tartuNLP/wikipedia-smugri-20251201 huggingface dataset:
Lauri Lutsar

Lauri Lutsar (sündinud 4. mail 1969) on Eestimaa Looduse Fondi nahkhiire-ekspert.
Ta on lõpetanud 1992. aastal Tartu Ülikooli bioloogia-geograafiateaduskonna. 1994. aastal kaitses ta magistritöö "Piusa koobastes talvituvate veelendlaste ("Myotis daubentoni") ja põhja-nahkhiirte ("Eptesicus nilssoni") ellujäämuse hinnangud aastatel 1976–1988" (juhendaja Raivo Mänd).
Ta tegeleb nahkhiirte uurimisega, samuti nõustab ta inimesi, kelle majas elavad nahkhiired.
Keleti pályaudvar

Keleti pályaudvar ('idaraudteejaam') on Budapesti üks kolmest peamisest raudteejaamast, mis teenindab ka rahvusvahelisi liine.
Lauri Klein

Lauri Klein (sündinud 3. augustil 1970) on zooloogi haridusega maastikuökoloog, terioloog, ornitoloog ja looduskaitsja.
Tegelenud nii riiklike kui rahvusvaheliste loodus- ja liigikaitseteemadega nii Eestis kui Euroopas. 
Keskendub väiksematele loomadele, sh ka hiired ja nahkhiired, aga ka liikluse mõjud loomadele ja nende mõjude leevendamine. 
Eestimaa Looduse Fondis nahkhiirte, eriti tiigilendlase kaitsega tegeleva LIFE-projekti EstBatLIFE projektijuht.
Pere.
Abielus, peres kasvab tütar ja kaks poega.
Liis Kuresoo

Liis Kuresoo (sündinud 27. mail 1984 Elvas) on eesti looduskaitsja, Eestimaa Looduse Fondi metsaekspert.
Mäntysalo

Mäntysalo on elamurajoon Klaukkala põhjaosas. Elanikke on veidi üle 1000. Piirkonnas on üks põhikool, lasteaed ja Alepa toidupood.
Rajooni olulisim ühendustee Klaukkala keskusega on Kirkkotie. Rajoonist põhja pool kulgeb Klaukkalan kehätie (Klaukkala ringtee).
P. D. James

Phyllis Dorothy James, Baroness James of Holland Park, OBE, FRSA, FRSL (3. august 1920 – 27. november 2014), kirjanikunimega P. D. James, oli inglise kriminaalromaanikirjanik. Ta sai tuntuks romaanisarjaga, mille peategelaseks on politseiülem ja luuletaja Adam Dalgliesh. 
Tema 1992. aasta romaan "Inimlapsed" ("The Children of Men") oli aluseks Alfonso Cuaróni samanimelisele 2006. aastal valminud filmile, mille peaosades mängisid Clive Owen, Julianne Moore ja Michael Caine.
Ḩassān Diyāb

Ḩassān Diyāb (araabia keeles حسان دياب; sündinud 6. jaanuaril 1959 Beirutis) on Liibanoni insener ja poliitik. Ta oli 2020. aastal Liibanoni peaminister ning aastatel 2011–2014 Liibanoni haridusminister.
Ta sündis aastal 1959 Beirutis. Ta sai bakalaureusekraadi sideinseneri erialal aastal 1981 Leedsi Metropolitani Ülikoolist, magistrikraadi Surrey ülikoolist ja PhD arvutiinsenerina Bathi Ülikoolist.
Ta on olnud Ameerika Ülikooli Beirutis elektrotehnika professor.
Ta oli 13. juunist 2011 kuni 15. veebruarini 2015 Liibanoni haridusminister.
Alates 21. jaanuarist 2020 oli ta Liibanoni peaminister. Ta astus ametist tagasi sama aasta 10. augustil mõned päevad pärast Beiruti sadamas toimunud plahvatusi.
Isiklikku.
Ta on abielus ja tal on kolm last. Ta on sunniitlik muslim.
Głuchołazy

Głuchołazy (saksa "Bad Ziegenhals", tšehhi "Hlucholazy") on linn Poolas Opole vojevoodkonnas Nysa maakonnas, Głuchołazy valla halduskeskus. Głuchołazy kesklinn asub Tšehhi piirist umbes kahe ja poole kilomeetri kaugusel.
Asula on rajatud enne 1232. aastat. Linnaõigused sai enne 1263. aastat (oletatavalt 1241 aastal). Kuni 1945. aastani oli linn Saksamaa koosseisus.
Radlin

Radlin on linn Poolas Sileesia vojevoodkonnas Wodzisław Śląski maakonnas.
Radlin oli kuni 1922. aastani Saksamaa piires. Linnaõigused sai Radlin 1954. aastal. Aastatel 1975–1996 oli Radlin Wodzisław Śląski linna koosseisus.
Déli pályaudvar

Déli pályaudvar ('lõunaraudteejaam') on Budapesti üks kolmest peamisest raudteejaamast, mis teenindab ka rahvusvahelisi liine.
Gondecourt

Gondecourt on vald Põhja-Prantsusmaal Nordi departemangus Faches-Thumesnili kantonis.
Eesti Teatriliidu etenduskunstide ühisauhind

Eesti Teatriliidu etenduskunstide ühisauhind oli üks Eesti teatri aastaauhindadest, mida anti välja aastatel 2015–2020.
2014. aastal muutus eriauhindade väljaandmise kord. Varasema sõna-, muusika-, balleti- ja tantsulavastuste žürii eriauhinna asemel hakati alates 2015. aastast (2014. aasta loomingu põhjal) välja andma sõna-, muusika-, balleti ja tantsulavastuste ühisauhinda.
Etenduskunstide ühisauhinna eesmärk oli tunnustada etenduskunstide eri liike (sõna-, muusika-, balleti-, multimeediumi- ja tantsuteatrit) põimivaid lavastusi, mis oma otsingulisuses avardavad teatrikunsti väljendusvahendeid. Auhinnale nomineeriti nii lavastusi kui ka nende autoreid ja esitajaid. 
Viieliikmelise auhinnažürii kolm liiget olid sõnalavastuste, muusika- ja tantsuauhinna žüriidest ning ülejäänud kaks etenduskunstide piiri- ja ühisala ekspertidena (üks neist soovitatavalt ka praktikuna) üksnes selle žürii liikmed. Auhinna statuut kinnitati Eesti Teatriliidu juhatuse otsusega 2013. aastal.
Michael Chabon

Michael Chabon ([ˈʃeɪbɒn];; sündinud 24. mail 1963) on Ameerika kirjanik (prosaist, stsenarist ja literaat).
Loomingu tähtteoseid.
Chaboni esimene romaan "The Mysteries of Pittsburgh" ("Pittsburghi saladused", 1988) ilmus, kui autor oli 25-aastane. Sellele järgnesid "Wonder Boys" (1995) ja kaks jutukogu. 2000. aastal avaldas Chabon romaani "The Amazing Adventures of Kavalier &amp; Clay", mida kirjanduskriitik John Leonard 2007. aastal uuemate romaanide ülevaates nimetas Chaboni meistriteoseks. 2001. aastal pälvis see Pulitzeri ilukirjanduspreemia.
Tema alternatiivajalooline kriminaalromaan "The Yiddish Policemen's Union" ilmus 2007 ning võitis Hugo, Sidewise'i, Nebula ja Ignotuse auhinna; sariromaan "Gentlemen of the Road" ilmus sama aasta sügisel raamatuna. 2012. aastal avaldas Chabon romaani "Telegraph Avenue", mida on nimetatud 21. sajandi "Middlemarchiks" ja mis kujutab kahe perekonna põimuvaid elusid San Francisco lahe ääres 2004. aastal. Sellele järgnes 2016. aasta novembris romaan "Moonglow", ilukirjanduslik memuaarteos tema emapoolsest vanaisast, mis põhineb tolle 1989. aastal surivoodil tugevate valuvaigistite mõju all esitatud pihtimuslool.
Loomingu eripära.
Chaboni teoseid iseloomustavad keerukas keel, sage metafoorikasutus ning korduvad teemad nagu nostalgia, lahutus, hüljatus, isadus ning eelkõige juudi identiteedi küsimused. Sageli kujutab ta tegelasi, kes on geid, biseksuaalsed või juudid. Alates 1990. aastatest on Chabon kirjutanud eri stiilides tekste avaldamiseks erisugustes kanalites. Ta on tuntud žanrikirjanduse ja süžeepõhise kirjanduse kaitsjana. Romaanide kõrval on Chabon avaldanud ka stsenaariume, lasteraamatuid, koomikseid ja järjejutte ajakirjanduses.
Haubourdin

Haubourdin on vald Põhja-Prantsusmaal Nordi departemangus Faches-Thumesnili kantonis.
See on Métropole européenne de Lille'i osa.
Herrin (Nord)

Herrin on vald Põhja-Prantsusmaal Nordi departemangus Faches-Thumesnili kantonis.
Houplin-Ancoisne

Houplin-Ancoisne on vald Põhja-Prantsusmaal Nordi departemangus Faches-Thumesnili kantonis.
1959. aastani oli see tuntud kui Houplin-Lez-Seclin.
Noyelles-lès-Seclin

Noyelles-lès-Seclin on vald Põhja-Prantsusmaal Nordi departemangus Faches-Thumesnili kantonis.
See on Métropole européenne de Lille'i osa.
Seclin

Seclin on vald Põhja-Prantsusmaal Nordi departemangus Faches-Thumesnili kantonis.
See on Métropole européenne de Lille'i osa.
Sierpc

Sierpc on linn Poolas Masoovia vojevoodkonnas, Sierpci maakonna halduskeskus. Sierpc asub Płockist umbes 35 km põhjas.
Sierpci on esmamainitud 1065. aastal, linnaõigused sai 1322. aastal.
Templemars

Templemars on vald Põhja-Prantsusmaal Nordi departemangus Faches-Thumesnili kantonis.
See on Métropole européenne de Lille'i osa. Vallas asub Castorama peakorter.
Vendeville

Vendeville on vald Põhja-Prantsusmaal Nordi departemangus Faches-Thumesnili kantonis.
See on Métropole européenne de Lille'i osa.
Wattignies

Wattignies (hollandi: "Wattenijs") on vald Põhja-Prantsusmaal Nordi departemangus Faches-Thumesnili kantonis.
Mõkola Balan

Mõkola Balan (ukraina keeles "Микола Іванович Балан", sündinud 12. detsembril 1968) on Ukraina sõjaväelane.
Teenistus.
Lõpetas 2003. aastal Ukraina Piirivalvevägede Akadeemia. Juhtis 2019-2022 Ukraina Rahvuskaarti.
2020. aasta autoralli maailmameistrivõistlused

2020. aasta autoralli maailmameistrivõistlused oli autoralli maailmameistrivõistluste 48. hooaeg. Maailmameistrivõistlused olid planeeritud koosnema 13 etapist, kuid koroonapandeemia tõttu tehti mitmeid muudatusi ning lühendati kalendrit 7 etapile. Esimeseks etapiks oli Monte Carlo ralli jaanuaris ning viimaseks Monza ralli detsembris.
Marente de Moor

Marente de Moor (sündinud 1972) on hollandi kirjanik ja kolumnist. Ta on avaldanud kolm romaani, ühe novellikogu ja kaks artiklikogumikku. Oma teise romaani "De Nederlandse maagd" ("Hollandi neitsi", 2010) eest võitis ta Hollandi kirjandusauhinna Bookspot Literatuurprijs (2011) ja Euroopa Liidu kirjandusauhinna (2014).
Marente de Moor sündis Haagis kirjaniku ja klaveriõpetaja Margriet de Moori ja kunstniku Heppe de Moori peres. Ta õppis Amsterdami Ülikoolis slaavi keeli ja kirjandust. 1991–2001 elas ta Venemaal. De Moor oli ajalehe "De Groene Amsterdammer" kolumnist. Seal ilmunud lood avaldas ta eraldi raamatuna "Petersburgse vertellingen" ("Peterburi lood") 1999. aastal. 2009. aastast on ta "Vrij Nederland"i kolumnist. Seal ilmunud artiklid avaldas ta raamatuna 2013 ("Kleine vogel, grote man"). Tema esikromaan kannab pealkirja "De overtreder" ja see ilmus 2007, kolmas romaan "Roundhay, tuinscène" ilmus 2013.
Eesti Teatriliidu sõna-, muusika-, balleti- ja tantsulavastuste žürii eriauhind

Eesti Teatriliidu sõna-, muusika-, balleti- ja tantsulavastuste žürii eriauhind oli üks Eesti teatri aastaauhindu, mida anti välja aastatel 2005–2014. 
Enne seda anti aastatel 2002–2004 välja muusika-, balleti- ja tantsulavastuste eriauhinda. 2014. aastal muutus eriauhindade väljaandmise kord ja alates 2015. aastast (2014. aasta loomingu põhjal) hakati sõna-, muusika-, balleti- ja tantsulavastuste žürii eriauhinna asemel välja andma etenduskunstide ühisauhinda.
Stéphane Da Costa

Stéphane Da Costa (sündinud 11. juulil 1989 Pariisis) on Prantsusmaa jäähokimängija, kes mängib keskründajana KHL-i klubis Jekaterinburgi Avtomobilist.
Põhja-Ameerikasse suundus Da Costa mängima 2006. aastal. Ta mängis mitmes noorteliigas ning Merrimack College'i meeskonnas. NHL-is debüteeris ta hooajal 2010–11 Ottawa Senatorsi meeskonnas. Ta mängis NHL-is Senatrosi meeskonnas veel kolmel järgmisel hooajal, kuid suurem osa neist hooaegadest veetis ta Binghamton Senatorsi ridades AHL-is.
2014. aastal siirdus ta KHL-i, liitudes Moskva CSKA-ga. Seal mängis ta kokku kolm hooaega.
Hooajal 2017–18 mängis ta Šveitsi kõrgliiga klubis Genève-Servette HC.
2018. aastal naasis Da Costa KHL-i, liitudes üheks hooajaks Avtomobilistiga. 2019. aasta mais sõlmis ta üheaastase lepingu Jaroslavli Lokomotiviga. Järgmisel hooajal siirdus ta Kaasani Ak Barsi. 2021. aasta mais liitus ta taas Avtomobilistiga, kellega sõlmis kaheaastase lepingu.
Aastatel 2016, 2019 ja 2020 on ta valitud KHL-i tähtde mängule.
Prantsusmaa jäähokikoondise koosseisus on ta osalenud üheksatel maailmameistrivõistlustel.
Jyrki Jokipakka

Jyrki Jokipakka (sündinud 20. augustil 1991 Tamperes) on Soome jäähokimängija, kes mängib kaitsjana KHL-i klubis Novosibirski Sibir.
Ta alustas klubikarjääri Soome klubis Tampere Ilves, mille meeskonnas tegi Soome kõrgliigas debüüdi hooajal 2010–11.
2011. aastal valiti ta NHL-i "draft"is Dallas Starsi poolt 2011. valikuna. Põhja-Ameerikasse suundus ta mängima hooajal 2013–14, liitudes esmalt AHL-is Dallas Starsi noorteklubiga Texas Stars. Hooajal 2013–14 võitis ta Texas Starsiga Calder Cupi. NHL-is tegi ta Dallas Starsi meeskonnas debüüdi 24. oktoobril 2014 mängus New Jersey Devilsi vastu. 2016. aasta veebruaris siirdus ta Calgary Flamesi. Hooaja 2016–17 lõpus mängus ta NHL-is veel kolm mängu Ottawa Senatorsi ridades.
2017. aastal liitus ta KHL-i klubiga HK Sotši, kus mängis kokku kaks hooaega. 2019. aastal sõlmis ta lepingu Novosibirski Sibiriga. 2020. aastal valiti ta KHL-i tähtede mängule.
Soome jäähokikoondisse kuulus ta 2015. aasta maailmameistrivõistlustel.
Eesti Teatriliidu tehnilise töötaja auhind

Eesti Teatriliidu tehniliste töötajate auhinnad on üks Eesti teatri aastaauhindade liik, mida anti teatri tehnilistele töötajatele sellise nimetuse all välja kuni 2005. aastani.
2006. aastal hakati eraldi välja andma lavastust ettevalmistava töötaja auhinda ja etendust teenindava töötaja auhinda. 2007. aastal lisandus kolmas kategooria – haldus- ja administratiivtöötaja auhind.
Lubawka

Lubawka (saksa "Liebau") on linn Poolas Alam-Sileesia vojevoodkonnas Kamienna Góra maakonnas, Lubawka valla halduskeskus. Lubawka asub Tšehhi piirist umbes kahe ja poole kilomeetri kaugusel.
Linn asub Bóbri jõe ääres.
Liebau sai linnaõigused enne 1292. aastat. Kuni 1945. aastani oli linn Saksamaa koosseisus.
Inkarnatsioon

Inkarnatsioon, ka kehastumine, lihakssaamine või lihastumine (ladina keelest: "incarnare", "incarnatio") on teatava jõu või väe, jumala või vaimu ilmumine, avaldumine või sündimine elava ja tunnetava olendina. 
Religioosses kontekstis võib inkarnatsioon tähendada jumala või jumaluse laskumist taevast või kõrgematest olekutest maisesse ellu inimesena või mõne muu olendina.
Andreas Lend

Andreas Lend (sündinud 14. oktoobril 1983 Tallinnas) on eesti tšellist.
Ta alustas muusikaõpinguid Tallinna Muusikakeskkoolis Laine Leichteri tšelloklassis. Seejärel õppis Eesti Muusika- ja Teatriakadeemias (prof Peeter Paemurru) ja sai magistrikraadi. Aastatel 2005–2006 täiendas end Soomes Sibeliuse Akadeemias (prof Hannu Kiiski ja Heikki Pekkarinen). Osalenud rahvusvaheliselt tunnustatud tšellistide meistriklassides (Frans Helmerson, David Geringas, Martin Ostertag, Jan-Erik Gustafsson, Niels Ullner, Marko Ylonen, Matias de Oliveira Pinto, Aleksander Ivashkin, Johannes Goritzki jt).
Aastatel 2006–2016 töötas ta tšellistina Eesti Riiklikus Sümfooniaorkestris. Praegu töötab tšellistina rahvusooperis Estonia, mängib keelpillikvartetis Prezioso ja ansamblis Estonian Cello Ensemble. Ta esineb nii solisti kui ka kammermuusikuna muudeski muusikakollektiivides.
Isiklikku.
Tema isa Enno Lend on eesti majandusteadlane ja ema Maris Lend on muusikapedagoog, vanaisa oli arst Heljut Kapral.
Tema tädimees on piiskop Joel Luhamets ja tädipoeg Kristjan Luhamets on eesti vaimulik, vanatädi Lehte Rannut oli eesti keeleteadlane.
Sławków

Sławków on linn Poolas Sileesia vojevoodkonnas Będzini maakonnas.
Sławków sai linnaõigused 1286. aastal. Kolmanda Poola jagamise tagajärjel läks linn 1795. aastal Habsburgide Austria keisririigi võimu alla. 1809. aastal läks linn Varssavi hertsogiriigi koosseisu. Neljanda Poola jagamise tulemusel läks Sławków 1815. aastal Venemaa Keisririigiga personaalunioonis olnud Kongressi-Poola koosseisu. Sławków kaotas linnaõigused 1870. aastal, kuid sai need 1958. aastal tagasi. Aastatel 1977–1984 oli Sławków Dąbrowa Górnicza linna koosseisus.
Linden Vey

Linden Vey (sündinud 17. juulil 1991 Wakaw's Saskatchewanis) on Kanada jäähokimängija, kes mängib Saksamaa kõrgliigaklubis Mannheimi Adler ründajana paremäärel.
Aastatel 2007–2011 mängis ta Western Hockey League'i klubis Medicine Hat Tigers. Hooajal 2010–11 pälvis ta Western Hockey League'i põhihooaja resultatiivseimale mängijale antava Bob Clarke Trophy.
2009. aastal valis Los Angeles Kings ta NHL-i "draft"is 96. valikuna.
Aastatel 2011–2014 mängis ta kolm hooaega AHL-is Manchester Monarchsi ridades ning tegi hooajal 2013–14 debüüdi ka NHL-is Kingsi meeskonnas. Hooaegadel 2014–15 ja 2015–16 mängis ta NHL-is Vancouver Canucksi meeskonnas.
2016. aasta juulis liitus ta NHL-i klubiga Calgary Flamesiga, kuid mängis suurema osa hooajast 2016–17 AHL-i klubis Stockton Heat, saades NHL-is Flamesi meeskonnas väljakule vaid neljas mängus.
2017. aastal siirdus Vey KHL-i, liitudes Astana Barõsiga. Hooaja 2017–18 teises pooles mängis ta Šveitsi kõrgliigaklubis ZSC Lions, kellega tuli sel hooajal Šveitsi meistriks.
2018. aasta mais sõlmis ta kaheaastase lepingu Moskva CSKA-ga. 2019. aastal võitis ta klubiga Gagarini karika. 2020. aastal liitus ta Peterburi SKA-ga. 2021. aasta novembris kaubeldi ta SKA-st tagasi Barõsi. 2018. aastal osales Vey KHL-i tähtede mängul.
2023. aasta mais sõlmis Vey üheaastase lepingu Saksamaa kõrgliigaklubiga Mannheimi Adler.
2018. aasta taliolümpiamängudel võitis Vey Kanada jäähokikoondise koosseisus pronksmedali.
Imielin

Imielin on linn Poolas Sileesia vojevoodkonnas Bieruń-Lędziny maakonnas.
Aastatel 1331–1795 oli Imielin Krakówi piiskoppide omanduses. Kolmanda Poola jagamise tulemusel läks Imielin 1795. aastal Preisi kuningriigi võimu alla. Tagasi Poola koosseisu läks Imielin 1920. aastal. Linnaõigused sai Imielin 1967. aastal. 1975–1976 oli Imielin Tychy linna koosseisus ja 1977–1994 Mysłowice linna koosseisus. Uuesti sai Imielin eraldi linnaks 1995. aastal.
Eesti Teatriliidu lavastust ettevalmistava töötaja auhind

Eesti Teatriliidu lavastust ettevalmistava töötaja auhind on üks Eesti teatri aastaauhindadest, mida antakse välja alates 2006. aastast.
Kuni 2005. aastani andis Eesti Teatriliit igal aastal kümnele teatri tehnilisele töötajale tehnilise töötaja auhinna. 2006. aastal hakati eraldi välja andma lavastust ettevalmistava töötaja auhinda ja etendust teenindava töötaja auhinda. 2007. aastal lisandus kolmas kategooria – haldus- ja administratiivtöötaja auhind.
Eesti Teatriliidu etendust teenindava töötaja auhind

Eesti Teatriliidu etendust teenindava töötaja auhind on üks Eesti teatri aastaauhindadest, mida antakse välja alates 2006. aastast.
Kuni 2005. aastani andis Eesti Teatriliit iga aasta kümnele teatri tehnilisele töötajale tehnilise töötaja auhinna. Aastal 2006 hakati eraldi välja andma Eesti Teatriliidu lavastust ettevalmistava töötaja auhinda ja etendust teenindava töötaja auhinda. Aastal 2007 lisandus kolmas kategooria - haldus- ja administratiivtöötaja auhind.
Miasteczko Śląskie

Miasteczko Śląskie (saksa "Georgenberg") on linn Poolas Sileesia vojevoodkonnas Tarnowskie Góry maakonnas. Miasteczko Śląskie asub Tarnowskie Góryst umbes 9 km kirdes.
Georgenberg sai linnaõigused 1561. aastal, kuid kaotas need 1742. aastal. Teist korda sai Georgenberg linnaõigused 1866. aastal. Kuni 1945. aastani oli linn Saksamaa koosseisus. 1945. aastal kaotas Miasteczko Śląskie linnaõigused, kuid sai need 1963. aastal tagasi. 1975–1994 oli Miasteczko Śląskie Tarnowskie Góry linna koosseisus. 1994. aastal sai Miasteczko Śląskie iseseisva linna staatuse tagasi.
Eesti Teatriliidu haldus- ja administratiivtöötaja auhind

Eesti Teatriliidu etendust teenindava töötaja auhind on üks Eesti teatri aastaauhindadest, mida antakse välja alates 2007. aastast.
Kuni 2005. aastani andis Eesti Teatriliit iga aasta kümnele teatri tehnilisele töötajale tehnilise töötaja auhinna. Aastal 2006 hakati eraldi välja andma Eesti Teatriliidu lavastust ettevalmistava töötaja auhinda ja etendust teenindava töötaja auhinda. Kolmas kategooria – haldus- ja administratiivtöötaja auhind – lisandus 2007. aastal.
Märgitus

Märgitus, ka märgistamatus (sanskriti ja paali keeles "ānimitta "‘ilma märgistamiseta, mittemärgistatus’; tiibeti keeles "mtshan ma med pa"; hiina keeles 無相 "wuxiang"; jaapani keeles "musō") on budismis, eriti ületava mõistmise ja madhjamaka õpetustes, üks seadmusi ülimas mõttes iseloomustavast kolmest põhiomadusest; ülejäänud kaks on tühjus (sanskriti keeles "śūnyatā") ja eesmärgitus ("apraṇihita"). Neid nimetatakse ka kolmeks vabanemise väravaks.
Märgitus tähistab kõigi seadmuste ehk mõistete omadust olla ilma omaolekuta, ilma kindla ja muutumatu märgilise tähenduseta. Seadmustel (mõistetel, seisukohtadel, kontseptsioonidel, kujundeil jms) ei ole kindlalt fikseeritud tähendust ehk märgilisust. Millelgi ei ole iseenesest mõtet, otstarvet ega sihti; kõik sõltub alati konkreetsest kontekstist ja iga konkreetse mõiste suhetest teiste mõistetega antud hetkel. Tähendused võivad muutuda, mõisted võivad omandada uusi tähendusi jne. Tähendus, mõte, otstarve, väärtus või eesmärk omistatakse kõigele läbi isikliku suhte.
Avesnelles

Avesnelles on vald Põhja-Prantsusmaal Nordi departemangus Fourmies' kantonis.
Steinbrunn-le-Bas

Steinbrunn-le-Bas (saksa keeles: "Niedersteinbrunn") on omavalitsusüksus. See asub Ida-Prantsusmaal Haut-Rhini departemangus. Seal elab 757 inimest 2017. aasta seisuga.
Baives

Baives on vald Põhja-Prantsusmaal Nordi departemangus Fourmies' kantonis.
Logan (Utah)

Logan on linn Cache'i maakonnas Utah' osariigis Ameerika Ühendriikides. 2010. aasta rahvaloenduse seisuga oli rahvaarv 48 174, 2014. aastal oli see hinnanguliselt 48 997.
Bas-Lieu

Bas-Lieu on vald Põhja-Prantsusmaal Nordi departemangus Fourmies' kantonis.
Beaurieux (Nord)

Beaurieux on vald Põhja-Prantsusmaal Nordi departemangus Fourmies' kantonis.
Reet Neimari nimeline kriitikaauhind

Reet Neimari nimeline kriitikaauhind on üks Eesti teatri aastaauhindadest. Auhind kannab Reet Neimari nime 2009. aastast. Varem nimetati seda auhinda lihtsalt kriitikaauhinnaks.
Auhinda annavad välja Eesti Teatriliit ja Eesti Kultuurkapitali näitekunsti sihtkapital.
Reet Neimari nimeline kriitikaauhind antakse autorile või autorite kooslusele eelmise kalendriaasta jooksul kirjalikus või suulises vormis avalikkuseni jõudnud ühe või mitme arvustuse, artikli, saate, trükise vms eest, mis analüüsivad ja kirjeldavad pädevalt Eesti teatripilti ja teatrikunsti.
Bérelles

Bérelles on vald Põhja-Prantsusmaal Nordi departemangus Fourmies' kantonis.
Beugnies

Beugnies on vald Põhja-Prantsusmaal Nordi departemangus Fourmies' kantonis.
Bousignies-sur-Roc

Bousignies-sur-Roc on vald Põhja-Prantsusmaal Nordi departemangus Fourmies' kantonis.
Cerfontaine (Nord)

Cerfontaine on vald Põhja-Prantsusmaal Nordi departemangus Fourmies' kantonis.
Choisies

Choisies on vald Põhja-Prantsusmaal Nordi departemangus Fourmies' kantonis.
Hübristofiilia

Hübristofiilia on parafiilia (perverssus), mille korral seksuaalne erutus ja orgasmi saamine tulenevad sellest, et partner on kurjategija (nt mõrvar, vägistaja või röövel) või on sooritanud midagi muud normaalsele inimesele vastuvõetamatut, olgu selleks petmine või valetamine.
Hübristofiilia all kannatavad peaasjalikult naised.
Tuntud on näited, kui kõige hirmsamad kurjategijad, näiteks inimsööja ja mõrtsukas Jeffrey Dahmer, kümneid naisi elajalikult tapnud sarimõrvar Ted Bundy, hilisemast ajast Josef Fritzl, on saanud vanglas olles tuhandeid armastuskirju naistelt (võrdle näiteid ingliskeelsest wikist).
Clairfayts

Clairfayts on vald Põhja-Prantsusmaal Nordi departemangus Fourmies' kantonis.
Colleret

Colleret on vald Põhja-Prantsusmaal Nordi departemangus Fourmies' kantonis.
Judy Collins

Judith Marjorie Collins (sündinud 1. mail 1939 Seattle'is) on Ameerika Ühendriikide laulja ja laulukirjutaja, kes on tuntud žanriliselt eklektilise loomingu (folk, popmuusika, "rock'n'roll") ja sotsiaalse aktivismi poolest.
Collinsi debüütalbum "A Maid of Constant Sorrow" ilmus 1961. aastal. Rahvusvahelise kuulsuse tõi talle 1967. aasta albumilt "Wildflowers" pärinev singel "Both Sides, Now", mille autor on Joni Mitchell. Singel tõusis Billboardi popsinglite edetabeli esikümnesse ja Collins võitis selle eest oma esimese Grammy auhinna parima folklaulu esituse eest.
Collinsi üks tuntumaid laule on Stephen Sondheimi kirjutatud "Send in the Clowns" tema 1975. aasta albumilt "Judith". Singel oli Billboardi popsinglite esikümnes 1975 ja 1977 ning Collins oli sellega nomineeritud Grammy auhinnale.
Aktivism.
1971. aastal andis ta allkirja ajakirja Ms. kampaaniale "Meie oleme aborti teinud", mis kutsus üles liiga karmide abordipiirangute tühistamisele Ameerika Ühendriikides.
1984. kirjutas ta Ameerika Ühendriikide relvaseaduste karmistamist pooldava laulu "Shoot First". 
1990. aastate teisel poolel oli ta UNICEF-i esindaja ja korraldas maamiinide keelustamise kampaaniaid.
Isiklikku.
Collinsi esimest abielust Peter Tayloriga 1958 sündis samal aastal tema ainus laps, Clark C. Taylor. Abielu lahutati 1965.
1996. aastal abiellus ta kunstnik Louis Nelsoniga, kellega oli koos olnud alates 1978. aastast. Nad elavad New Yorgis Manhattanil.
Cousolre

Cousolre on vald Põhja-Prantsusmaal Nordi departemangus Fourmies' kantonis.
Damousies

Damousies on vald Põhja-Prantsusmaal Nordi departemangus Fourmies' kantonis.
Süsinikuleke

Süsinikuleke on kasvuhoonegaaside heite ülekandumine. 
Keskkonnanõuete tõttu viivad energiamahukad tööstusharud sageli oma tootmise kolmandatesse riikidesse, kus nõuded on märksa leebemad. See tähendab, et süsinikuheide ei vähene, vaid paisatakse õhku mujal. Selle vältimiseks Euroopa Liidus kaalub EL hetkel CO2-mahukatele sektoritele kohandusmehhanismi kehtestamist, et saavutada kliimaneutraalsus nii, et säiliks EL-i konkurentsivõime, kuid samal ajal hoitaks ära kasvuhoonegaaside heite ülekandumine kolmandatesse riikidesse.
Dimechaux

Dimechaux on vald Põhja-Prantsusmaal Nordi departemangus Fourmies' kantonis.
Dimont

Dimont on vald Põhja-Prantsusmaal Nordi departemangus Fourmies' kantonis.
Goshogawara

Goshogawara (jaapani keeles 五所川原) on linn Jaapanis Aomori prefektuuris Honshū saare põhjaosas.
Haldusüksusena koosneb Goshogawara kahest lahusosast, mis asuvad Tsugaru poolsaarel. Algne Goshogawara linn paikneb sisemaal. 2005. aastal liideti linnaga Kanagi alev ja lahusosana põhja pool mere ääres asuv Shiura küla.
Elanike arv oli 2019. aastal 51 900.
Igal aastal toimub 4.–8. augustil toimub linnas Tachineputa festival.
Linna läbib Tsugaru raudtee.
Eccles (Nord)

Eccles on vald Põhja-Prantsusmaal Nordi departemangus Fourmies' kantonis.
Eppe-Sauvage

Eppe-Sauvage on vald Põhja-Prantsusmaal Nordi departemangus Fourmies' kantonis.
Felleries

Felleries on vald Põhja-Prantsusmaal Nordi departemangus Fourmies' kantonis.
Carlos Soler

Carlos Soler Barragán (sündinud 2. jaanuaril 1997 Valencias) on Hispaania jalgpallur, kes mängib kesk- või parempoolkaitsjana Prantsusmaa kõrgliigaklubis Paris Saint-Germain ja Hispaania jalgpallikoondises.
2005. aastal liitus ta Valencia noorteakadeemiaga 2005. aastal. Debüüdi Hispaania kõrgliigas tegi ta Valencia meeskonnas 10. detsembril 2016 mängus Real Sociedadi vastu. Esimese värava Hispaania kõrgliigas lõi ta 21. jaanuaril 2017 mängus Villarreali vastu. 2019. aastal võitis ta Valenciaga Hispaania karika.
2022. aasta septembris sõlmis ta viieaastase lepingu Paris Saint-Germainiga.
2019. aastal tuli Soler Hispaania kuni 21-aastaste koondisega omavanuste Euroopa meistriks. 2020. aasta suveolümpiamängude jalgpalliturniiril võitis ta Hispaania võistkonnaga hõbemedali. Hispaania jalgpallikoondises tegi ta debüüdi 2. septembril 2021 MM-i valikmängus Rootsi vastu ja lõi selles mängus ka värava.
Féron

Féron on vald Põhja-Prantsusmaal Nordi departemangus Fourmies' kantonis.
Seal toimub iga-aastane festival "Féron'Arts".
Łaziska Górne

Łaziska Górne (saksa "Ober Lazisk") on linn Poolas Sileesia vojevoodkonnas Mikołówi maakonnas. Łaziska Górne asub Katowice kesklinnast umbes 18 km edelas.
Küla oli olemas alates 15. sajandi teisest poolest. 19. sajandi keskpaiku hakati asulas kaevandama kivisütt. Kuni 1922. aastani oli asula Saksamaa koosseisus, seejärel läks rahvahääletuse tagajärjel Poolale. Linnaõigused sai Łaziska Górne 1951. aastal.
Ferrière-la-Petite

Ferrière-la-Petite on vald Põhja-Prantsusmaal Nordi departemangus Fourmies' kantonis.
Flaumont-Waudrechies

Flaumont-Waudrechies on vald Põhja-Prantsusmaal Nordi departemangus Fourmies' kantonis.
Rauakooli tee

Rauakooli tee on mitteametlik tänav Tallinnas Mustamäe linnaosas Tallinna Tehnikaülikooli ülikoolilinnakus aadressil Ehitajate tee 5.
Tänav algab Ehitajate teelt ja ühendab TTÜ õppehooneid II–VI.
Tipi tee

Tipi tee on mitteametlik tänav Tallinnas Mustamäe linnaosas Tallinna Tehnikaülikooli ülikoolilinnakus aadressil Ehitajate tee 5.
Tänav kulgeb TTÜ energeetikamaja juurest Raja tänavani.
Khadija Saye

Khadija Mohammadou Saye (ka Ya-Haddy Sisi Saye; 30. juuli 1992 London – 14. juuni 2017 London) oli Gambia päritolu Suurbritannia fotograaf, kelle fototeoseid, mis käsitlesid tema Gambia ja Briti identiteeti, eksponeeriti 2017. aastal Veneetsia biennaalil. Saye hukkus 2017. aastal Grenfelli tornmaja tulekahjus.
Saye sündis Londonis ja õppis North Kensingtonis asuvas katoliiklikus tüdrukutekoolis. 14-aastaselt pälvis ta stipendiumi, millega sai õppida Inglismaal Rugby linnas asuvas Rugby erakoolis. Ta lõpetas Lõuna-Inglismaal asuva kunstiülikooli (University for the Creative Arts) fotograafia erialal. Tema mentoriks oli kunstnik Nicola Green.
2017. aastal eksponeeriti tema fotosarja "Dwellings: in this Space we Breathe", mis oli inspireeritud Gambia spirituaalsetest praktikatest, Veneetsia biennaali Diasporaapaviljonis. BBC oli 17. juunil plaaninud eetrisse anda saate "Venice Biennale: Sink or Swim", mis oli varem salvestatud ja kus astus üles ka Saye. Pärast Grenfelli tornmaja tulekahju 14. juunil 2017, milles Saye ja tema ema Mary Ajaoi Augustus Mendy hukkusid, jäeti saade ära ning seda näidati 2017. aasta septembris.
Ragbi 2020. aasta suveolümpiamängudel

Ragbi-7 2020. aasta suveolümpiamängudel Tokyos toimub 27. juulist kuni 1. augustini Tokyo staadionil. Turniiril võistleb 24 võistkondakonda (kaksteist nii meestele kui naisele).
Meeste ja naiste ragbi-7 võistlused toimuvad kuulsusrikkal Tokyo staadionil, mis oli 2019. aasta ragbi maailmameistrivõistluste võõrustaja. Meeste võistlused toimuvad 27.–29. juulil, naiste võistlused toimuvad 31. juulist 1. augustini.
Muutused.
Erinevalt 2016. aasta olümpiamängude ajakavale mängitakse meeste võistlust kõigepealt kolme päeva jooksul 27.–29. juulini, naiste võistlus toimub 31. juulist kuni 1. augustini ja kulmineerub kuldmedalimänguga superlaupäeval.
Igal võistluspäeval toimub kaks mängusessiooni. Hommikune sessioon saab alguse kell 9.00 ja kestab keskpäevani ning õhtune sessioon algab kell 16.30 ja lõpeb kell 19.00. Medalivõistlused toimuvad õhtustel sessioonidel. 
Kvalifikatsioon.
2020. aasta suveolümpiamängudele kvalifitseerub ragbi-7 kaksteist võistkonda. Jaapan kvalifitseerub võistlustele automaatselt võõrustajana. 2018.–2019. aasta maailma ragbi-7 seeria neli parimat võistkondakonda kindlustavad oma koha olümpial. Pärast seda määratakse kvalifikatsioon iga mandri keskliidu esindaja poolt ja ülejäänud kvalifikatsioonikohad määratakse kindlaks rahvusvahelise ragbi-7 turniiri kaudu. 
Ülevaade.
Ragbi eesmärk on ovaalse kujuga palli edastamine väravajoonele, mis asub vastasmeeskonna väljaku lõpus, et selle eest punkte teenida. See saavutatakse palliga joostes mööda väljakut ja seda lüües. Ragbi erineb teistest pallispordialadest selle poolest, et pall tuleb mängijate vahel edasi viia vastase väravajoone suunas liikudes. Suur osa spordiala atraktiivsusest seisneb mängijate kiires koosmängus ja täielikus pühendumuses.
Ragbit (viieteistkümne mängijaga) mängiti Pariisis 1900. aastal, Londonis 1908. aastal, Antwerpenis 1920. aastal ja Pariisis 1924. aastal ainult meeste võistkondadega, pärast mida tuli pikk eemalviibimine, kuni ragbi naasis Rio de Janeiro 2016 mängudel seitsme mängija formaadis. Esmakordselt korraldati Rio de Janeiros ka naiste võistlus.
Erinevalt viieteistkümne mängijaga mängust, mis koosneb kahest 40-minutilisest poolajast, on olümpiamängude ragbi-7 mängu kestus aga piiratud 2 korda 7 minutiga ja minutilise poolajapausiga. Lõppmängud kestavad 2 korda 10 minutit ja kahe minutilise poolajaga. Sel viisil saab ühe või mitme päeva jooksul korraldada ragbi-7 turniirid. Ründaval meeskonnal on eelis ja punkte kogutakse sagedamini sama väljaku suurusega mängijate arvu vähenemise tõttu. 
Võistkonnad koosnevad kolmest eelseisvast ja neljast tagumisest mängijast ning iga võistkond võib mängu ajal nimetada kuni viis asendajat. Kõik ragbi-7 mängijad peavad olema osavad nii rünnakus kui ka kaitses, suutma kiiresti joosta, täpselt mööda pääsema ja tõhusalt võitlema, et vastase jooksja maapinnale suruda.
Nicola Green

Nicola Green (sündinud 1972) on Briti kunstnik ja portretist. 
Ta on maalinud muuhulgas dalai-laamat, Barack Obamat ja Elle Macphersonit. Greeni teoseid on eksponeeritud Londonis National Portrait Gallerys; tema sari, mis käsitleb Barack Obama presidendikampaaniat, on Metropolitani Kunstimuuseumi kogudes. 
2018. aastal pani ta Londonis Trafalgari väljakul asuvas St Martin-in-the-Fieldsi kirikus välja maailma 50 usujuhi portreest koosneva näituse "Encounters" ('kohtumised'). Esindatud olid paavsti, dalai-laama, Ali Gomaa, Jonathan Sacksi ja Justin Welby portreed. 
Isiklikku.
Green on 2005. aastast abielus Suurbritannia parlamendi alamkoja liikme David Lammyga, paaril on kolm last.
Eesti Teatriliidu algupärase dramaturgia auhind

Eesti Teatriliidu algupärase dramaturgia auhind on üks Eesti teatri aastaauhindadest. 
Auhinda antakse välja 2008. aastast. Auhind antakse kahe viimase aasta jooksul lavale jõudnud algupärase teatriteksti eest.
Auhinnaga kaasneb klaasikunstnik Ivo Lille loodud Theodori silm (rahastab EV Kultuuriministeerium) ja stipendium, mida rahastab Eesti Kultuurkapitali näitekunsti sihtkapital.
Ragbi-7

Ragbi-7" või seitsme mängijaga ragbi (tuntud ka kui 7-inimese ragbi, inglise k. "Rugby Sevens") on ragbispordi üks spordiala ja see oli ka 2016. aasta olümpiamängude kavas. See pärineb klassikalisest ragbist ning erinevalt tavavariandist mängitakse 15 mängija asemel vaid 7-ga.
Rugby-seitsmed (üldtuntud kui lihtsalt seitsmed) ja algselt tuntud kui seitsme mängijaga ragbi on ragbi liidu variant, kus meeskonnad koosnevad seitsmest mängijast, kes mängivad seitsmeminutilisi poolaegu, tavalise 15 mängija asemel, kes mängivad 40 minutilisi poolaegu. Ragbi seitsmeid haldab World Rugby, mis on kogu maailmas ragbi liidu eest vastutav organisatsioon. Mäng on populaarne kõikidel tasemetel, amatöör- ja klubiturniirid toimuvad tavaliselt suvekuudel. Seitse on ragbi üks levinumaid vorme ning see on populaarne Aafrikas, Aasias, Euroopas ja Ameerikas ning eriti Vaikse ookeani lõunaosas.
Fourmies

Fourmies on vald Põhja-Prantsusmaal Nordi departemangus Fourmies' kantonis. See asub Helpe Mineure'i (Väike-Helpe) jõe ääres.
Ajalugu.
Fourmies's on avastatud Rooma münte. 11. sajandil on linna esmamainitud nimega Formeias, mis võib viidata märgalale Helpe Mineure'i jõe orus. 12. sajandist alates on küla nimetatud "Formies", "Furmies", "Formies", "Formiis" ja "Fourmies". Mingil ajal oli see Avesnesi perekonna ja Liessies' kloostri omanduses.
1. mail 1891 toimus Fusillade de Fourmies. See oli esimene Prantsuse ja rahvusvaheline töörahvapüha tähistamine. Fourmiesis tulistas sõjavägi rahumeelseid streikijaid: 9 sai surma, sealhulgas kaheksa alla 21-aastast meeleavaldajat, kelle seast jäi sümboliks noor töötaja Marie Blondeau. 358 streikijat sai veel haavata.
1. mai tulistamine Fourmies's tekitas Prantsusmaal tugevaid tundeid. Seda peetakse tänapäeval Section française de l'Internationale ouvrière'i üheks asutamissündmuseks. Jean Jaurès külastas seejärel Fourmies'd, et seal sõna võtta, samas kui Georges Clemenceau kuulutas Prantsuse parlamendi ees, et "see on neljas riik, kes tõusis".
Glageon

Glageon on vald Põhja-Prantsusmaal Nordi departemangus Fourmies' kantonis.
Munteenia

Munteenia (rumeenia keeles "Muntenia") ehk Suur-Valahhia on ajalooline piirkond Rumeenias. Munteenia hõlmab Valahhia kesk- ja idaosa.
Läänes on Munteenia piiriks Olti jõgi, põhjas Karpaadid ja lõunas ning idas Doonau.
Munteenias asub Rumeenia pealinn Bukarest. Teised suuremad linnad on Ploiești, Brăila, Pitești, Buzău ja Târgoviște.
Astrid Tiits

Astrid Parmask (sünninimi Tiits; kunstnikunimi Astrid Andreas; 16. juuni 1907 Tallinn – 29. august 2005 New York) oli eesti kunstnik, portselanimaalija. 
Andreas oli kunstialal autodidakt, kui mitte arvestada aastatel 1917–1925 Elfriede Lenderi Tütarlaste Gümnaasiumi kunstiklassi õpetaja Charlotte Hoeppeneri käe all omandatud algõpetust. Ta oli ärimees Nikolai Langebrauni abikaasa Elleni õde, Langebrauni portselanitööstuse esimene tööline ja mitmete tuntud dekooride, näiteks "Muhu mänd" ja "Draakon", autor. Portselanimaali õppis ta 16-aastaselt Langenbrauni portselanitööstuse stuudios eestipäraste mustrite portselanile maalijana. 
Teise maailmasõja lõpus 1944. aastal põgenes ta Saksamaale, kus töötas pärast sõda International Refugee Organizationi (IRO) koolis Geislingenis portselanimaali õpetajana. Saksamaal maalis ta ka laste portreid ja maastikke ja valmistas rahvariideis nukke. 1950. aastast elas ta Ameerika Ühendriikides ning töötas seal New Yorgis Vosmansky stuudios keraamika disainerina ja ettevõttes Stuart &amp; Shalex portselanlampide disainerina. Lisaks pidas erastuudiot New Yorgi Greenwich Village'is. Pärast selle sulgemist töötas ta kodustuudios Riverside Drive'il keraamikat maalides, kasutades peamiselt rahvuslikke motiive. 
Oli 23 aastat abielus Siseministeeriumi Politseitalituse tuletõrjeinspektori Priit Jaan Parmaskiga.
Eesti Teatriliidu sõnalavastuste muusikalise kujunduse ja originaalmuusika auhind

Eesti Teatriliidu sõnalavastuste muusikalise kujunduse ja originaalmuusika auhind on üks Eesti teatri aastaauhindadest. 
Auhinda antakse välja 2009. aastast. Auhind antakse mõjuva ja sõnalavastuse ideed toetava muusikalise kujunduse või sõnalavastusele kirjutatud originaalmuusika eest.
Auhind on asutatud Eesti Autorite Ühingu ettepanekul Eesti Teatriliidu juhatuse otsusega. Auhinda rahastab Eesti Autorite Ühing.
Laureaadid.
=Viited=
Sander Valge

Sander Valge (sündinud 29. juunil 1992) on Eesti teleprodutsent ja saatejuht.
Ta on tegev Eesti meelelahutusmaastikul alates aastast 2012, mil asutas produktsiooniettevõtte GC MEEDIA OÜ, mis tegeleb peaasjalikult telesaadete tootmisega. Aastatel 2014–2019 töötas Valge ka Eesti nr 1 raadiojaamas SkyPlus saatejuhina, ta oli eetris argipäeviti kohe peale hommikuprogrammi ja ajavahemikus 10–14. Lisaks juhtis Sander ka koos Siim Tabaga laupäeva õhtuti tantsumuusikasaadet Hot Mess.
Töö.
Aastatel 2011–2014 töötas Sander Valge uudistesaate Reporter operaatori ja videomonteerijana ning 2013–2014 töötas Sander Valge Lõuna-Eesti kohalikus raadiojaamas RingFM.
Raadio SkyPlus meeskonnaga liitus ta aastal 2014 ja oli seal saatejuhina aktiivne kuni 2019. aasta alguseni. Raadiost lahkudes otsustas Valge keskenduda ainult telesaadete tootmisele enda juhitavas ettevõttes GC MEEDIA OÜ.
Anna Tamme – Lisl Lindau kõrvarõngad

Anna Tamme – Lisl Lindau kõrvarõngad on Eesti teatri väljapaistvale draamanäitlejannale antav rändauhind. 
Karl Menningu ja Priit Põldroosi näitlejanna Anna Tamm kinkis Lisl Lindaule hõbekõrvarõngad. Lisl Lindau muutis need rändtalismaniks, kui määras oma viimasel eluaastal (1985) nende järgmiseks hoidjaks Kaie Mihkelsoni. Meenekarp anti Kaie Mihkelsonile pidulikult üle aga alles kahe aasta pärast, Lindau 80. sünniaastapäeval, 2. septembril 1987 pärast „Misantroobi“ etendust publiku ees.
Eesti Draamateatri remondi ajal ööl vastu 1. novembrit 2008 varastati kõrvarõngad ja Liina Reimani mälestussõrmus teatri seifist. Kaks aastat hiljem telliti ehtekunstnik Krista Leharilt asendusehted, et rändehete traditsioon saaks jätkuda.
Albert Üksipi – Rudolf Nuude taskukell

Albert Üksipi – Rudolf Nuude taskukell on Eesti teatri väljapaistvale draamanäitlejale antav rändauhind.
Kauaaegne Estonia teatri draamanäitleja, pedagoog, raadiolektor ja loodusteadlane Albert Üksip kinkis oma Estonia-aegsele noorele kolleegile Rudolf Nuudele taskukella. Rudolf Nuude muutis selle rändtalismaniks, kui andis kella telesaates avalikult üle Draamateatri näitlejale Aksel Oravale. Orav oli taskukella hoidja 1966–1998. Kella järgmiseks hoidjaks 1998–2017 oli Ain Lutsepp. 2017. aasta teatripäeval andis Lutsepp taskukella edasi Mait Malmstenile.
Nigel Dawes

Nigel Alexander Dawes (sündinud 9. veebruaril 1985 Winnipegis Manitobas) on Kanada-Kasahstani jäähokimängija, kes mängib Saksamaa kõrgliiga klubis Mannheimi Adler ründajana vasakäärel.
2003. aastal valis New York Rangers ta NHL-i "draft"is 149. valikuna. NHL-is debüteeris ta Rangersi meeskonnas hooajal 2006–07. NHL-is on ta mänginud veel Phoenix Coyotesi (2008–09), Calgary Flamesi (2009–10), Atlanta Thrashersi (2010–11) ja Montreal Canadiensi meeskonnas (2010–11).
2011. aastal liitus ta KHL-i klubiga Astana Barõs. Ta mängis seal kokku seitse hooaega. Hooajal 2017–18 oli ta 35 väravaga põhihooaja suurim väravakütt. 2018. aastal liitus ta Jekaterinburgi Avtomobilistiga. 2020. aasta juulis siirdus ta Kaasani Ak Barsi, kellega sõlmis üheaastase lepingu.
Ta lõi KHL-is alates hooajast 2012–13 üheksal põhihooajal järjest vähemalt 20 väravat. Ta on sellega KHL-i ajaloo paremuselt teine väravakütt. Dawes on kuuel korral valitud KHL-i tähtede mängule (2015–2020).
2021. aasta juunis sõlmis ta kaheaastase lepingu Mannheimi Adleriga.
2004. aasta juunioride maailmameistrivõistlustel võitis Dawes Kanada kuni 20-aastaste koondisega hõbemedali. Dawes kogus turniiril 11 punkti (6+5), millega oli turniiri resultatiivseim mängija. Aasta hiljem tuli ta koondisega juunioride maailmameistriks. 2016. aastal sai ta Kasahstani kodakondsuse ja võimaluse esindada Kasahstani jäähokikoondist 2016. aasta maailmameistrivõistlustel.
Dawesi ema on kanadalanna ja isa pärit Jamaicalt.
Daniss Zaripov

Daniss Zinnurovitš Zaripov (vene keeles Данис Зиннурович Зарипов, tatari keeles Данис Зиннур улы Зарипов; sündinud 26. märtsil 1981 Tšeljabinskis) on tatari rahvusest Venemaa jäähokimängija, kes mängib KHL-i klubis Kaasani AK Bars ründajana vasakäärel.
Hooajal 1998–99 mängis Zaripov Põhja-Ameerikas Western Hockey League'i klubis Swift Current Broncos. Venemaa kõrgliigas debüteeris Zaripov hooajal 1999–00 Tšeljabinski Metšeli meeskonnas.
2001. aastal liitus ta Kaasani AK Barsiga, kus mängis kuni hooaja 2012–13 lõpuni. 2006. aastal tuli ta klubiga Venemaa meistriks ja võitis 2008. aastal Kontinentaalkarika.
Aastatel 2013–2017 mängis ta neli hooaega Magnitogorski Metallurgis. 2017. aastal naasis ta Kaasani AK Barsi.
Gagarini karika on ta võitnud viis korda (kolm korda AK Barsiga 2009, 2010 ja 2018 ning kaks korda Metallurgiga 2014 ja 2016). KHL-i tähtede mängule on ta valitud kaheksa korda. Hooaegadel 2008–09 ja 2013–14 on ta valitud KHL-i hooaja sümboolsesse koosseisu. Hooajal 2008–09 valiti ta põhihooaja väärtuslikumaks mängijaks.
Venemaa jäähokikoondisega on Zaripov tulnud kolm korda maailmameistriks.
Juha Metsola

Juha Antero Metsola (sündinud 24. veebruaril 1989 Tamperes) on Soome jäähokimängija, kes mängib väravavahina Šveitsi kõrgliigaklubis EHC Kloten.
Aastatel 2007–2009 mängis ta kaks hooaega Põhja-Ameerikas Western Hockey League'i klubis Lethbridge Hurricanes. Soome kõrgliigas on Metsola mänginud Tampere Ilvese, HPK ja Tappara meeskondades. Hooajal 2014–15 valiti ta Tappara meeskonnas Soome kõrgliiga hooaja parimaks väravavahiks.
2015. aastal liitus ta KHL-i klubiga Habarovski Amur. 2018. aastal siirdus ta Ufa Salavat Julajevi. Hooajal 2018–2019 valiti Metsola põhihooaja parimaks väravavahiks ja liiga hooaja sümboolsesse koosseisu. Aastatel 2016, 2019 ja 2020 valiti Metsola KHL-i tähtede mängule.
2022. aasta juunis sõlmis ta üheaastaselepingu Kloteniga.
Metsola kuulus Soome jäähokikoondisse 2018. aasta taliolümpiamängudel.
LTH-Baas

AS LTH-Baas on Eesti laevaehitusettevõte, mis tegeleb laevade remontimise ja ehitamisega ning laevasüsteemide integreerimisega. Firma peakorter asub Tallinnas, aga filiaalid on ka Soomes, Prantsusmaal ja Saksamaal. Aastal 2020 töötas firmas 520 töötajat.
LTH-Baas oli loodud 1934. aastal ja tegeles kohalikke laevade remondiga. Pärast kuulus LTH-Baas Eesti Merelaevandusele ja tegeles Eesti Merelaevanduse aluste tehnilise teenindamisega. 1999. aastal ettevõtet erastati, selle omanikuks sai Aleksandr Maljugin, kes aastast 1991. töötas LTH-Baasi tehnilise direktorina.
LTH-Baas teeb koostööd Eesti miinisadamaga, teenindab välismaa aluseid ja ristluslaevu. Firma töö kvaliteeti tunnustab ka NATO. 
LTH-Baasil on tütarettevõtted Soomes, Itaalias, Hollandis, Venemaal Peterburis ja Moskvas, Norras, Saksamaal, Ameerikas ja Aserbaidžaanis.
Aastal 2019. tööstusettevõtete Äripäeva TOP-100 saavutas LTH-Baas 1.koha.
Paul Raud (kirjanik)

Paul Johannes Raud (sündinud Kalda; 10. septembril 1999) on eesti kirjanik ja tõlkija. 
Ta on ajakirja Värske Rõhk proosatoimetaja.
Ta lõpetas 2018. aastal Tallinna 21. Kooli ja 2021. aastal Tallinna Ülikooli bakalaureusekraadiga itaalia keele ja kultuuri ning filosoofia alal.
Looming.
Tema esimene romaan "Kellata torn" (2019) pälvis Eesti Kirjanike Liidu romaanivõistlusel Eesti Keele Instituudi ja Emakeele Sihtasutuse keeleauhinna. 
Ta on avaldanud lühiproosat ajakirjades Värske Rõhk ja Looming. 
Ta on tõlkinud ilukirjandust itaalia keelest
Tegevus.
Keskkooliõpilasena on ta osalenud rahvusvahelisel filosoofiaolümpiaadil.
Ta on avaldanud kirjanduskriitikat ajakirjades Värske Rõhk, Keel ja kirjandus ja Estonian Literary Magazine ning ajalehtedes Sirp ja Müürileht. 
Esinenud telesaadetes "OP!" ja "Plekktrumm". 
Ta oli noorte kultuuriblogi Kaktus (2015–2018) asutaja ning kirjandustoimetaja.
Isiklikku.
Tema ema on kirjanik Piret Raud.
Kolm vabanemise väravat

Kolm vabanemise väravat või kolm vabanemist (sanskriti keeles "vimokṣa" ehk "vimokṣa-mukhāni"; paali keeles "vimokkha"; tiibeti keeles "grol ba"; hiina keeles 解脫⾨ "jietuo men"; jaapani keeles "gedatsu mon") on budistlike meeleharjutuste puhul kasutatav üldmõiste kõiki seadmusi iseloomustava kolme põhiomaduse kohta:
Kolmest vabanemise väravast räägitakse mitmetes paali kaanoni tekstides.
Buddha on korduvalt ütelnud, et ta õpetab ainult üht asja: rahulolematuse lõpetamist ("dukkha nirodha"). Sündi, vananemist, haigust ja surma ei saa vältida, küll aga saab vältida rahulolematust nende pärast. Kannatamine on isiklik suhe, inimese enda reaktsioon sündmustele ja nähtustele, mis on tegelikult oma tähenduselt tühjad ja millel puudub omaolek. Igasugune reaktsioon toimuvale ongi kannatamine.
Florianópolis

Florianópolis on linn Brasiilias, Santa Catarina osariigi pealinn ja suuruselt teine linn.
Florianópolis on asutatud 23. märtsil 1726.
Eesmärgitus

Eesmärgitus (sanskriti keeles "apraṇihita", paali keeles "appaṇihita") on budistlike meeleharjutuste puhul eelistatud meeleseisund, mis on vaba igasugusest eesmärgist, ihast ja soovist midagi saavutada või kuhugi jõuda.
Eesmärgitus on üks kolmest vabanemise väravast ("vimokṣa-mukhāni") tühjuse ja märgituse kõrval, mis iseloomustavad kõiki seadmusi virgunud meele seisukohalt.
Teresina

Teresina on linn Brasiilia kirdeosas, Piauí osariigi pealinn ja suurim linn.
Teresina on asutatud 16. augustil 1852.
Ryūichi Tamura

Ryūichi Tamura (jaapani keeles 田村隆一 "Tamura Ryūichi"; 18. märts 1923 Toshima, Tōkyō – 26. august 1998 Kamakura) oli jaapani luuletaja, esseist ja tõlkija.
Ta tõlkis jaapani keelde Agatha Christie, Roald Dahli, Roger Hargreavesi ja veel mitme inglise kirjaniku teoseid.
Pärast Teist maailmasõda asutas ta koos Saburō Kuroda ja Nobuo Ayukawaga kirjandusajakirja Arechi.
1956. aastal ilmus tema esimene luulekogu "Yosen no Hi to Yoru" (四千の日と夜 "Neli tuhat päeva ja ööd"). Ühtekokku ilmus tal 28 luulekogu.
Hestrud

Hestrud on vald Põhja-Prantsusmaal Nordi departemangus Fourmies' kantonis.
Lez-Fontaine

Lez-Fontaine on vald Põhja-Prantsusmaal Nordi departemangus Fourmies' kantonis.
Liessies

Liessies on vald Põhja-Prantsusmaal Nordi departemangus Fourmies' kantonis.
See on tuntud Liessies' kloostri poolest, millest on säilinud kloostrikirik ja park.
Kazuko Shiraishi

Kazuko Shiraishi (白石かずこ Shiraishi Kazuko; 27. veebruar 1931 Vancouver – 14. juuni 2024) oli jaapani naisluuletaja ja tõlkija.
Shiraishi sündis Kanadas Vancouveris. Seitsmeaastaselt naasis ta vanematega Jaapanisse. 1951. aastal avaldas oma esikkogu "Tamago-no furu machi" (卵のふる街).
Shiraishi õppis Waseda Ülikoolis kirjandust. 
Teismelisena oli ta seotud modernistliku rühmitusega VOU, mida juhtis Katsue Kitazono. Ta sai tuntuks jaapani juhtiva biitluuletajana.
Kenneth Rexroth on teda nimetanud Jaapani Allen Ginsbergiks. Allen Ginsberg on ka tema luulet inglise keelde tõlkinud.
Moustier-en-Fagne

Moustier-en-Fagne on vald Põhja-Prantsusmaal Nordi departemangus Fourmies' kantonis.
Obrechies

Obrechies on vald Põhja-Prantsusmaal Nordi departemangus Fourmies' kantonis.
Ohain

Ohain on vald Põhja-Prantsusmaal Nordi departemangus Fourmies' kantonis.
Quiévelon

Quiévelon on vald Põhja-Prantsusmaal Nordi departemangus Fourmies' kantonis.
Hachinohe

Hachinohe (jaapani keeles 八戸市) on linn Jaapanis Aomori prefektuuris Honshū saare põhjaosas.
Asub Aomorist kagus Vaikse ookeani rannikul.
Elanike arv oli 2019. aastal 223 666.
Linna majanduses on olulisel kohal töönduslik kalapüük.
Hachinohe sadam ja rannikuala said tugevasti kannatada 2011. aasta Sendai maavärinaga kaasnenud tsunamis.
Pind (noorteseriaal)

"Pind" oli noorteseriaal, mida näitas aastal 2019 TV3.
Seriaal räägib kuuest tegelasest, kes osalevad telemängus, kus võitjale lubatakse üheks aastaks Järlepa mõisa, 2000 eurot kuupalka, BMW-d ja muud huviväärset.